Nuus oor BTW-verslag gou verwag | Netwerk24
Strydros Herath (40) roep halt
Die Sri Lankaanse draaibalbouler Rangana Herath het sy uittrede uit toetskrieket aangekondig, nadat hy reeds in 1999 sy debuut in dié formaat van die spel gemaak het.
Verimark sê dis nie 1ste resessie in sy 41 jaar
Verimark gaan dalk denoteer, maar moenie dié kleinhandelaar net afskryf nie.
6 knelpunte wag Woensdag op Tito
Swak groei, min moontlikhede om belasting te verhoog, baie skuld, sukkelende staatsondernemings – dis ’n droogte daar buite, maar volgende week is dit planttyd vir Tito Mboweni, die nuwe minister van finansies, wanneer hy sy eerste rede vir die mediu
Die Suid-Afrikaanse Inkomstediens het ’n “rassistiese indiensnemingsbeleid” gevolg, sê ’n werknemer.
Nuus oor BTW-verslag gou verwag
Deur Francois Williams 30 Julie 2018 13:03
Verbruikers hou dié week asem op vir nuus of meer produkte in hul winkeltrollie dalk van belasting op toegevoegde waarde (BTW) vrygestel gaan word.
Daar is ’n versoek dat hoendervleis van BTW vrygestel word. Foto: Pixabay
Die paneel onder leiding van prof. Ingrid Woolard moet teen einde Julie (wat Dinsdag is) sy aanvanklike verslag aan die tesourie lewer oor watter nuwe items van BTW vrygestel kan word.
Die paneel kyk benewens na kossoorte ook na die moontlikheid om ’n aantal bykomende produkte van BTW vry te stel, soos kerse, seep en sanitêre produkte.
Items wat voorgestel word om ook vrygestel te word:
Alle ander brood (soos rogbrood en brood met ’n lae glukemiese indeks) benewens bruin brood
Vorms van proteïne soos hoendervleis
Vroulike sanitêre produkte
Skoolklere en ander onderwysverwante goedere
Sien hieronder watter kos, ander produkte en dienste reeds van BTW vrygestel is.
Die paneel is aangestel in reaksie op wye protes teen die nasionale tesourie se besluit om BTW vanjaar van 14% na 15% te verhoog, en verskeie rolspelers het daarop aangedring dat die regering maniere vind om die druk op armes te verlig.
Die paneel sou al einde Junie sy aanvanklike verslag uitgereik het sodat die tesourie dit in belastingwetgewing in ag kon neem, maar dit is uitgestel tot einde Julie.
Dié paneel se werk is afsonderlik van die opdrag wat pres. Cyril Ramaphosa aan die ministers in die ekonomiese groepering gegee het om voorstelle te doen oor hoe verligting aan verbruikers gegee kan word ná die BTW-verhoging en die skerp styging in brandstofpryse die afgelope vier maande. Die ministers se terugvoering word óók dié week verrwag. Hulle sluit in Nene as minister van finansies, Ebrahim Patel, minister van ekonomiese ontwikkeling, en dr. Rob Davies, minister van handel en nywerheid.
Leonard Willemse, senior belastingkonsultant by die ouditgroep Mazars, sê die paneel sal ’n baie moeilike balanseertoertjie moet uitvoer om seker te maak die voorstelle ontwrig nie die tesourie se pogings om die land se begrotingstekort te laat krimp nie.
Leonard Willemse, senior belastingkonsultant by Mazars.
Malusi Gigaba, vorige minister van finansies, het die verhoging van BTW in die Februarie-begroting aangekondig. Willemse sê dit was nie ’n verrassing nie, want die regering het ekstra belastinginkomste dringend nodig om die begroting te laat klop.
Dit was die eerste verhoging in BTW in ’n kwarteeu.
Die wye protes teen die verhoging, selfs van die parlement se staande komitee oor finansies, het Nhlanhla Nene, wat Gigaba as minister van finansies opgevolg het, genoop om die onafhanklike paneel van kundiges in Maart aan te stel om die lys van BTW-vrygestelde items te hersien.
Die paneel moes nie net die bestaande items op die lys hersien nie, maar ook kyk hoe die lys uitgebrei kan word, met inagneming van die voordele vir arm huishoudings, die waarskynlikheid dat produsente voordele na verbruikers sal deurgee, die gemak van administrasie, die potensiaal vir misbruik en die geraamde verlies aan inkomste.
Die paneel se verslag sal net die eerste aanduiding wees van moontlike vergunnings. Dis hoogs onwaarskynlik dat groot aanpassings in die middel van die belastingjaar deurgevoer sal word.
Lys van basiese kos wat tans van BTW vrygestel is:
Rys en mielierys
Droë mielies en boontjies
Lensies en ander eetbare peulgewasse
Sardyne (pilchards) in blikkies
Melk, karringmelk, melkpoeier en suiwelpoeiermengsels
Ander goedere en dienste wat van BTW vrygestel is:
Skoolfonds en ander onderwysgelde
Openbare vervoer vir pad en spoor
Petrol en diesel (waarop die brandstofheffing reeds gehef word)
Sekere toekennings van die staat
Sekere finansiële dienste soos ’n mediese skema of pensioenfonds
Meer oor: Cyril Ramaphosa | Ingrid Woolard | Nhlanhla Nene | Tesourie | Huishoudelike Inkomste | Belasting | Btw | Petrolprys | Huishoudelike Besteding
Kospryse: Tyd vir hengel, maar sonder bier!
Heffing op petrol is ‘hier om te bly’
BTW, petrolprys: Cyril gee ministers 2 weke